[{"text_idx": "#000001", "text": "\u201eEi saa muuta o\u0303nnetuks inimest, kes on otsustanud olla o\u0303nnelik. See kehtib ka vastupidi!\u201c u\u0308tleb o\u0303nne- ja inspiratsioonikoolitaja, raamatu \u201eO\u0303nn on otsus!\u201c autor Dali\u0301 Karat. Tema loodud o\u0303nneharjutuste kogumik po\u0303hineb populaarsel o\u0303nnelikkuse va\u0308ljakutsel ning sisaldab 29 harjutust, mis aitavad kogeda igapa\u0308evaselt oma elus rohkem o\u0303nne. See on justkui kuu aja pikkune teekond, mille kestel o\u0303pid lihtsate harjutuste abil ma\u0308rkama enda u\u0308mber olevaid va\u0308ikesi o\u0303nnehetki, saama paremasse kontakti oma ko\u0303rgema minaga, tegema olevikuga rahu ning manifesteerima oma unistuste o\u0303nnelikku elu."}, {"text_idx": "#000003", "text": "\u201eKui ma istusin u\u0308kspa\u0308ev kodus ja vaatasin aknast va\u0308lja, siis ko\u0303ik, mida ma na\u0308gin, oli pimedus. Vihma sadas ja ro\u0303ske oli. Kui ma vaatan uudiseid, siis na\u0308en va\u0308ga palju negatiivsust, hirmutamist ja seda, et inimesed on a\u0308revuses, teadmatuses ja rahulolematud. Soovin anda va\u0308ikse panuse ja muuta seda maailma natukenegi paremaks kohaks,\u201d ra\u0308a\u0308gib raamatu \u201eO\u0303nn on otsus!\u201c autor Dali\u0301 Getter Karat, kuidas temast sai o\u0303nnelikkuse eestko\u0303neleja."}, {"text_idx": "#000004", "text": "O\u0303nnekoolitaja Dali\u0301 on lisaks veel mitme raamatu autor ja podcaster, kes teeb kursuseid ning annab no\u0303u, kuidas elada tasakaalus ning o\u0303nnelikku elu. Ta nimetab end o\u0303nne temaatika aktivistiks, kes on oma missiooniks vo\u0303tnud teha o\u0303nnelikumaks esmalt Eesti ja seeja\u0308rel kogu maailma rahvas."}, {"text_idx": "#000005", "text": "Ko\u0303ik raamatus olevad o\u0303nneharjutused on va\u0308lja kasvanud Dali\u0301 isiklikest la\u0308bielamistest ning iseenda peal ja\u0308rele proovitud. Dali\u0301 so\u0303nul on talle endale ko\u0303ige suuremat mo\u0303ju avaldanud perspektiivi teadlik muutmine ehk mo\u0303istmine, et see, kuidas me midagi vaatame, mo\u0303jutab meie tunnet ja o\u0303nnetaset ko\u0303ige rohkem. Mitte u\u0308kski asi pole kunagi ainult positiivne vo\u0303i ainult negatiivne. Muutes vaatenurka, saame muuta oma mo\u0303tteid ja tundeid."}, {"text_idx": "#000006", "text": "Dali\u0301 usub, et o\u0303nn on nagu lihas \u2013 seda saab treenida teadliku ta\u0308helepanu ja keskendumisega. \u201eSellega on nii nagu jalgrattaga so\u0303itmise vo\u0303i autoroolis olemisega: alguses ei osanud, aga siis ja\u0308rjest o\u0303ppisid ja pidid pu\u0308u\u0308dlikult teatud liigutusi tegema, teadlikult keskenduma sellele, et see sul va\u0308lja tuleks.\u201c"}, {"text_idx": "#000007", "text": "Mis tahes o\u0303petus, metoodika, harjutus, teadmine vo\u0303i oskus saab Sind aidata ainult siis, kui Sa seda kasutad"}, {"text_idx": "#000008", "text": "Sa vo\u0303id lugeda sadu raamatuid, kuulata videoid ja osaleda paljudel kursustel, aga kui Sa saadud teadmisi ei rakenda, siis on need nagu tolmu koguvad raamatud riiulil, mida on ku\u0308ll tore vaadata ja millega mo\u0303nus uhkustada, aga nad ei ta\u0308ida oma algupa\u0308rast eesma\u0308rki \u2013 luua Sinu jaoks va\u0308a\u0308rtust. On loomulik, et suured asjad ei su\u0308nni ja harjumused ei muutu u\u0308leo\u0308o\u0308. Ka ko\u0303ige pikem teekond algab esimese sammu tegemisest ja kulgeb samamoodi ka edasi, ikka u\u0308ks samm korraga. Inimkeha on va\u0308ga suur rutiinide armastaja, ta tahab magama minna ja a\u0308rgata, su\u0308u\u0308a ja liikuda ideaalis iga pa\u0308ev samal ajal. Samamoodi on meie harjumustega \u2013 me armastame tegelikult rutiini, korrapa\u0308rasust. U\u0308kshaaval ja ja\u0308rjepidevalt asju lisades (ja ebavajalikku eemaldades) saame oma maailma luua just sellise rutiini, mis teeb meid o\u0303nnelikuks."}, {"text_idx": "#000009", "text": "O\u0303nn ja o\u0303nnelikkuse harjutamine on teaduslik distsipliin"}, {"text_idx": "#000010", "text": "See ei ole midagi abstraktset ega \u201epehmet\u201c, mingi \u201ehipide\u201c asi. O\u0303nne on tegelikult juba va\u0308ga pikalt uuritud ja loodud on isegi o\u0303nneuuringutele spetsialiseerunud instituute (nt Happiness Research Institute Taanis Kopenhaagenis). Minu jaoks on u\u0308ks ko\u0303nekamaid o\u0303nnealaseid uurimistulemusi teadmine, et meil ko\u0303igil on su\u0308nnihetkel kaasa saadud o\u0303nnenivoo ehk o\u0303nnelik olemise la\u0308htekoht. Iga inimene ongi erineva o\u0303nnenivooga, aga loomulikult ei ole see vabandus o\u0303nnetu olemiseks. Mulle meeldib, et teadlased on va\u0308lja toonud to\u0303siasja, et o\u0303nn on nagu lihas, mida saab treenida. Me saame ko\u0303ik treenida end teadlikult o\u0303nnelikumaks inimeseks ja see la\u0308henemine muudab o\u0303nnelikkuse palju ka\u0308egakatsutavamaks ja praktiliseks oskuseks igau\u0308hele."}, {"text_idx": "#000011", "text": "Elu on peegel ja ko\u0303ik see, millele Sa ta\u0308helepanu po\u0308o\u0308rad, vo\u0303imendub, seda Sa saad juurde. Mis Sinust va\u0308lja kiirgub, seda saad peegeldusena vastu. Kui Sa oled rahulolematu sellega, kus Sa praegu oma elus oled, siis see ta\u0308hendab, et Sa po\u0308o\u0308rad ta\u0308helepanu eeska\u0308tt ko\u0303igele sellele, millega Sa rahul ei ole. Kui Sa seda teed, vo\u0303imenduvad ko\u0303ik need negatiivsed asjad, nad saavad energiat juurde. Sinust kiirgub rahulolematust ja seda Sa peegeldusena ka koged. Kuidas sellest no\u0303iaringist va\u0308lja saada? Tee olevikuga rahu ja samal ajal soovi paremat. Oleviku aktsepteerimine ei ta\u0308henda, et Sa justkui alistuksid, ja\u0308a\u0308ksid kuhugi kinni ega liiguks enam edasi. Pigem vastupidi, ka\u0308esoleva hetke reaalsusega vo\u0303itlemine ainult taastoodab negatiivsust ja kulutab asjatult Su energiat. Kui Sa tahad edasi liikuda \u2013 ja inimestena me tahame alati edasi liikuda \u2013, siis po\u0308o\u0308rates ta\u0308helepanu asjadele, mida Sa oma ellu ei soovi, ei muutu midagi."}, {"text_idx": "#000012", "text": "Dali\u0301 o\u0303nnelikkuse va\u0308ljakutsel osalemine andis toreda alguse igale pa\u0308evale selle kuu aja jooksul. To\u0303si ta on, et elu koosnebki va\u0308ga lihtsatest asjadest ja ka o\u0303nnelik olemine koosneb pisikestest, ent ta\u0308iesti teostatavatest tegevustest. Tore, et Dali\u0301 neid asju meelde tuletab! Dali\u0301 nakatav positiivsus on suurepa\u0308rane energiasu\u0308st!"}, {"text_idx": "#000013", "text": "Dali\u0301 Getter Karati loodud o\u0303nneharjutuste kogumik po\u0303hineb populaarsel o\u0303nnelikkuse va\u0308ljakutsel ning sisaldab 29 harjutust, mis aitavad kogeda igapa\u0308evaselt oma elus rohkem o\u0303nne. See on justkui kuu aja pikkune teekond, mille kestel o\u0303pid lihtsate harjutuste abil ma\u0308rkama enda u\u0308mber olevaid va\u0308ikesi o\u0303nnehetki."}, {"text_idx": "#000014", "text": "Kes on Dali\u0301 Getter Karat?"}, {"text_idx": "#000015", "text": "Raamatu \u201eO\u0303nn on otsus!\u201c autor Dali\u0301 Getter Karat tutvustab ennast kui o\u0303nnekoolitajat, motivatsiooniko\u0303nelejat ning spirituaalset teejuhti. Ta on pa\u0308rit Kesk-Eestist, u\u0308likoolihariduselt sotsioloog ja ajakirjanik. \u201eHingelt olen aga uudishimulik sise- ja va\u0308lismaailmas ra\u0308ndaja ning armsalt naiivne headuse, o\u0303nne ja kerguse fa\u0308nn,\u201c u\u0308tleb ta ise enda kohta. Dali\u0301 on vo\u0303tnud oma missiooniks inspireerida inimesi elama kire ja julgusega, o\u0303petada teadlikku manifesteerimist ning tuua o\u0303nnelikkus massidesse. \u201eUsun siiralt, et o\u0303nn on otsus ning pu\u0308siv o\u0303nnelikkus algab seespidiselt. Siiski tuleb o\u0303nnelik olemist harjutada, et see muutuks uueks normaalsuseks.\u201c"}, {"text_idx": "#000016", "text": "Dali\u0301 usub, et ko\u0303ik inimesed on hingelt loojad \u2013 igau\u0308he vo\u0303imuses on luua oma maailm enda seatud reeglitega. Loomisjo\u0303udu aitab ta avastada ko\u0303igil, kes seda soovivad. Ta on kokku pannud mitu kursust ning koolitust, millest tuntumad on o\u0303nnelikkuse va\u0308ljakutse \u201eO\u0303nneks on aega\u201c, kursus \u201eJa\u0308rgmise Taseme Mina\u201c ja o\u0303nnekoolitus \u201eO\u0303nnelik olemise kunst\u201c jpt. Lisaks a\u0308sja ilmunud raamatule \u201eO\u0303nn on otsus!\u201c on ta kirjutanud veel kaks raamatut \u2013 rasedama\u0308rkmiku \u201eElu suurimat imet oodates\u201c ja inspiratsiooniraamatu \u201e88 o\u0303nnehetke\u201c \u2013 ning avaldanud toonase autorinimega Kirjutaja Getter ajakirjanduses hulgaliselt artikleid."}, {"text_idx": "#000017", "text": "Eesti esimese o\u0303nneharjutuste kogumiku loomisel soovis ta anda igau\u0308hele vo\u0303imaluse to\u0303sta oma isiklikku o\u0303nnelikkuse taset: \u201eO\u0303nneuurijad u\u0308tlevad, et o\u0303nn on nagu lihas, mida saab treenida. Ka\u0308esolev raamat annabki rohkelt praktilisi harjutusi, mismoodi treenida end o\u0303nnelikumaks inimeseks ja to\u0303sta seela\u0308bi oma elukvaliteeti. Elu on liiga lu\u0308hike, et olla o\u0303nnetu!\u201c"}, {"text_idx": "#000018", "text": "Mitte tervemad inimesed ei ole o\u0303nnelikumad, vaid o\u0303nnelikud inimesed on tervemad"}, {"text_idx": "#000019", "text": "Kui sa julged panna piire ja hoolitseda selle eest, et sinul oleks ha\u0308sti, vo\u0303tad vastutuse oma elu eest"}, {"text_idx": "#000020", "text": "Fundamentaalsel tasandil on ko\u0303ik neutraalne. Meie inimestena anname asjale kas positiivse vo\u0303i negatiivse hinnangu"}, {"text_idx": "#000021", "text": "Vo\u0303ttes vastutuse enda o\u0303nne eest, vabastame ko\u0303ik va\u0308lised \u201etingimused\u201c, mis peavad olema ta\u0308idetud selleks, et olla o\u0303nnelik"}, {"text_idx": "#000022", "text": "\u201ePuuduta mind\u201c on vestlussaade, mille ku\u0308lalisteks on silmapaistvad ja natuke ehk ka mu\u0308stilised inimesed meie keskelt: no\u0303iad, s\u030camaanid, ravitsejad, ufoloogid, haldjad, elukunstnikud, teadlased, koolitajad, hu\u0308pnotiso\u0308o\u0308rid jpt. Saates ka\u0308is ku\u0308las ka o\u0303nnekoolitaja Dali\u0301 Getter Karat, kellega saatejuhid Anu Saagim ja Mai-Liis Kivistik ko\u0303nelesid teemadel, mis puudutavad meid ko\u0303iki. Juttu tehti muu hulgas o\u0303nnetundest ja -hetkedest, toksilisest positiivsusest, lihtsate asjade vo\u0303lust, lahkuminekuvalust, valudest kehas, va\u0308ljakutsetest, harjumustest ja paljust muust po\u0303nevast."}, {"text_idx": "#000025", "text": "Armas lugeja! Aita\u0308h, et valisid raamatu \u201eO\u0303nn on otsus!\u201c"}, {"text_idx": "#000026", "text": "O\u0303nneotsinguil olemine on ajatu ning fundamentaalne inimeseks olemise osa. Me ko\u0303ik ihaleme seda o\u0303nnetunnet, mis valdaks meid pealaest kuni varbaotsteni. Tegelikult on o\u0303nnel mitu na\u0308gu ja olemisviisi. Seepa\u0308rast saab o\u0303nne kirjeldamiseks kasutada ka palju eri metafoore:"}, {"text_idx": "#000027", "text": "o\u0303nn on lihas, mida saab treenida teadlike harjutustegao\u0303nn on teekond, see on pidev liikumine ja ristmike u\u0308letamineo\u0303nn on pa\u0308ike, mis on alati sa\u0308ramas, isegi siis, kui taevas on pilvine"}, {"text_idx": "#000028", "text": "Loodame, et leiad siit raamatust palju ha\u0308id no\u0303uandeid ning harjutusi, mille abil treenida oma o\u0303nnemusklit u\u0308ha tugevamaks, et elada ilusat ja o\u0303nnelikku elu!"}, {"text_idx": "#000029", "text": "Dali\u0301 Getter Karat ja Monika Kuzmina"}, {"text_idx": "#000030", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000031", "text": "Salvesta minu nimi, e-posti- ja veebiaadress sellesse veebilehitsejasse ja\u0308rgmiste kommentaaride jaoks."}, {"text_idx": "#000032", "text": "Sarja \u201eElu eest\u201c raamatu autor ning o\u0303nnekoolitaja Dali\u0301 Getter Karat u\u0308tleb, et o\u0303nn on otsus. Seega algab o\u0303nnelikkus teadlikust valikust o\u0303nnelik olemise kasuks ning sellise mo\u0303tteviisi ja\u0308rjepidevast treenimisest. Dali\u0301 on sukeldunud su\u0308gavuti o\u0303nneuuringutesse, praktiseerinud ise erinevaid la\u0308henemisi ning jo\u0303udnud tulemusteni, millele on u\u0308les ehitanud oma o\u0303nnekoolitused. Ta on vo\u0303tnud omale su\u0308dameasjaks teha vo\u0303imalikult palju inimesi o\u0303nnelikuks, jagades to\u0308o\u0308riistu, mida igau\u0308ks saab kasutada endale sobival ajal \u2013 ikka selleks, et oleks parem enesetunne, parem elu, rohkem ro\u0303o\u0303mu, naeru ja o\u0303nnehetki."}, {"text_idx": "#000033", "text": "Just niisugused inimesed, kes tegutsevad parema elu nimel, seisavad tervema ELU EEST, ongi meie samanimelise sarja kangelased. Nad on ta\u0308nu oma elukogemusele, o\u0303pingutele, praktikatele, kukkumistele ning taas u\u0308les to\u0303usmisele jo\u0303udnud teadmisteni, mida jagades aitavad nad ka ko\u0303igil kaasteelistel leida u\u0308les iseenda, oma sisemise rahu ja ro\u0303o\u0303mu ning elada lihtsalt ta\u0308isva\u0308a\u0308rtuslikumat ja o\u0303nnelikumat elu."}]